**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PAVEDIMO ADMINISTRACIJOS DIREKTORIUI TVIRTINTI BIUDŽETINIŲ KULTŪROS ĮSTAIGŲ NUOSTATUS“**

**1. Sprendimo projekto esmė, tikslai ir uždaviniai.**

Šiuo sprendimu Klaipėdos savivaldybės taryba pavestų atlikti dalį juridinio asmens dalyvio teisių ir pareigų – tvirtinti savivaldybės kultūros įstaigų nuostatus - Administracijos direktoriui. Taip būtų pagreitintas ir supaprastintas kultūros įstaigų nuostatų tvirtinimas. Nuostatai turi būti keičiami kas kartą, pasikeitus Vietos savivaldos įstatymui ar skirtingų sričių kultūros įstaigų veiklą reglamentuojantiems įstatymams: Kultūros centrų, Teatrų ir koncertinių organizacijų, Bibliotekų, Muziejų įstatymams.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas, esant būtinybei keisti kultūros įstaigų nuostatus ir siekiant:

1) pakeisti ir įrašyti naujas Vietos savivaldos įstatymo nuostatas – papildytas mero funkcijas, susijusias su įstaigų vadovų priėmimu ir atleidimu bei kitais darbo teisiniais santykiais (buvo Administracijos direktoriaus);

2) praplėsti įstaigų vykdomų funkcijų sąrašą dar neįrašyta, tačiau vykdoma kultūrinio švietimo funkcija - sudaryti sąlygas savivaldybės kultūros įstaigoms pasinaudoti mokinio krepšelio lėšomis, skirtomis neformaliojo vaikų švietimo programoms iš dalies finansuoti.

Ateityje, keičiantis skirtingiems įstatymams, keitimų reikės nuolat, todėl, siekiant, kad tai būtų atliekama operatyviau, siūloma nuostatų tvirtinimą pavesti Administracijos direktoriui. Tai daryti leidžia Vietos savivaldos įstatymo nuostata, įrašyta 16 straipsnio 3 punkto 9 dalyje bei Klaipėdos miesto savivaldybės tarybos veiklos reglamento I dalies 4 punktas.

**3. Kokių rezultatų laukiama.**

Paprastesnio ir operatyvesnio įstaigų nuostatų pritaikymo besikeičiantiems teisės aktams.

**4. Sprendimo projekto rengimo metu gauti specialistų vertinimai.**

Sprendimo projekto derinimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, kadangi sprendimo įgyvendinimui lėšų nereikės.

**6.** **Lėšų poreikis sprendimo įgyvendinimui.**

Papildomų Savivaldybės lėšų poreikio nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus supaprastintas įstaigų nuostatų keitimas, pritaikant juos besikeičiančiai įstatyminei bazei.

Neigiamų pasekmių nenumatoma.

Kultūros skyriaus vedėjas Narūnas Lendraitis

V. Pakalniškis, tel. 39 61 75